โบรกแนะสอย 4 หุ้นเด่น “เช่าซื้อ-ประกัน” ลุ้นงบ Q4 โตดี-ปี 66 เด่นต่อเนื่อง
โบรกแนะสอย 4 หุ้นเด่น “เช่าซื้อ-ประกัน” ลุ้นงบไตรมาส 4/65 โตดี-ปี 66 โตต่อเนื่อง นำโดย ASK,MTC,BLA และ TLI
โบรกแนะสอย 4 หุ้นเด่น “เช่าซื้อ-ประกัน” ลุ้นงบ Q4/65 โตดี-ปี 66 โตต่อเนื่อง นำโดย ASK,MTC,BLA และ TLI
25 พ.ย. 2565

บล.เอเซีย พลัส ระบุในบทวิเคราะห์วันนี้ (25 พ.ย.65) กลุ่มเช่าซื้อ แนวโน้มกำไรสุทธิงวดไตรมาส 4/2565 ของกลุ่มเช่าซื้อจะเติบโตจากงวดไตรมาส 3/2565 จากแนวโน้มสินเชื่อ เติบโตต่อเนื่อง หนุนแนวโน้มรายได้ดอกเบี้ยรับเติบโต และเป็นฤดูกาลของการจัดเก็บเงิน สดของกลุ่มบริหารสินทรัพย์ด้วยเช่นกันโดยแนะนำบริษัท เอเซียเสริมกิจลีสซิ่ง จำกัด (มหาชน) หรือ ASK แนะนำราคาเป้าหมาย 46 บาท  และ บริษัท เมืองไทย แคปปิตอล จำกัด (มหาชน) หรือ MTC แนะนำราคาเป้าหมาย 47 บาท จากแนวโน้มกำไรสุทธิปี 2566 จะเติบโตต่อเนื่อง สอดคล้องการแนวโน้มการเติบโตของสินเชื่อ
ด้านกลุ่มประกัน แนวโน้มกำไรสุทธิงวดไตรมาส 4/2565 ของกลุ่มประกันจะยังดีต่อเนื่องจากงวดไตรมาส 3/2565 จากแนวโน้ม เบี้ยประกันภัยรับเติบโตตามฤดูกาล เพราะเป็นช่วงที่ลูกค้าซื้อประกันเพื่อลดหย่อนภาษี ชอบบริษัท กรุงเทพประกันชีวิต จำกัด (มหาชน) หรือ BLA ราคาเป้าหมาย 45 บาท และ บริษัท ไทยประกันชีวิต จำกัด (มหาชน) หรือ TLI แนะนำราคาเป้าหมาย 19 บาท จาก Valuation ที่น่าสนใจสุดในกลุ่มฯ